Det ble på 1800-tallet arbeidet for å forbedre utedo-teknologien i de store byene. Pudrett var folkemøkk forvandlet til en tørr, luktsvak og transportabel handelsgjødsel. Et pudrettsystem ble utviklet til bruk i byene. Avfallet ble tilsatt torvstrø som skulle suge opp væske og gjøre avfallet mer verdifullt som gjødsel. Det ble etablert spesielle torvstrøfabrikker som leverte sammenpresset torvstrø i store kvanta til renholdsverkene i byene. En av dem var Myhre torvstrøfabrik i Birkenes, som i dag er museum.